Document ID: 32005R1812

KOMISSION ASETUS (EY) N:o 1812/2005,
annettu 4 päivänä marraskuuta 2005,
asetusten (EY) N:o 490/2004, 1288/2004, 521/2005 ja 833/2005 muuttamisesta siltä osin kuin on kyse entsyymien ja mikro-organismien ryhmiin kuuluvien tiettyjen rehun lisäaineiden hyväksymisedellytyksistä
(ETA:n kannalta merkityksellinen teksti)
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon rehujen lisäaineista 23 päivänä marraskuuta 1970 annetun neuvoston direktiivin 70/524/ETY (1) ja erityisesti sen 3 artiklan, 9 d artiklan 1 kohdan ja 9 e artiklan 1 kohdan,
ottaa huomioon eläinten ruokinnassa käytettävistä lisäaineista 22 päivänä syyskuuta 2003 annetun Euroopan parlamentin ja neuvoston asetuksen (EY) N:o 1831/2003 (2) ja erityisesti sen 25 artiklan,
sekä katsoo seuraavaa:
(1)
Asetuksessa (EY) N:o 1831/2003 säädetään lisäaineiden hyväksymisestä käytettäviksi eläinten rehussa.
(2)
Asetuksen (EY) N:o 1831/2003 25 artiklassa vahvistetaan siirtymäsäännökset rehun lisäaineiden hyväksymistä koskeville hakemuksille, jotka on jätetty direktiivin 70/524/ETY mukaisesti ennen asetuksen (EY) N:o 1831/2003 soveltamispäivää.
(3)
Tämän asetuksen liitteissä lueteltujen lisäaineiden hyväksymistä koskevat hakemukset on jätetty ennen asetuksen (EY) N:o 1831/2003 soveltamispäivää.
(4)
Direktiivin 70/524/ETY 4 artiklan 4 kohdan mukaiset hakemuksia koskevat alustavat huomautukset toimitettiin komissiolle ennen asetuksen (EY) N:o 1831/2003 soveltamispäivää. Siksi näitä hakemuksia käsitellään vielä direktiivin 70/524/ETY 4 artiklan mukaisesti.
(5)
Mikro-organismivalmisteen Nro 5 Saccharomyces cerevisiae (CBS 493.94) käyttö hevosten ruokinnassa hyväksyttiin väliaikaisesti neljäksi vuodeksi komission asetuksella (EY) N:o 490/2004 (3). On toimitettu uusia tietoja, joiden mukaan tämän valmisteen sarakkeessa ”Kemiallinen kaava, kuvaus” kuvattu pesäkkeitä muodostavien yksiköiden (CFU) vähimmäispitoisuus on kohonnut ilman, että hyväksymisedellytyksissä määrätyt näiden yksiköiden enimmäis-, vähimmäis- tai suositellut pitoisuudet täysrehussa olisivat muuttuneet. Arviointi osoittaa, että direktiivin 70/524/ETY 3 a artiklassa tällaiselle hyväksymiselle säädetyt edellytykset täyttyvät. Sen vuoksi kyseisen mikro-organismivalmisteen käyttö olisi hyväksyttävä 20 päivään maaliskuuta 2008 saakka liitteessä I vahvistetuin edellytyksin.
(6)
Mikro-organismivalmisteen Nro E 1704 Saccharomyces cerevisiae (CBS 493.94) käyttö vasikoiden ja lihanautojen ruokinnassa hyväksyttiin ilman määräaikaa komission asetuksella (EY) N:o 1288/2004 (4). On toimitettu uusia tietoja, joiden mukaan tämän valmisteen sarakkeessa ”Kemiallinen kaava, kuvaus” kuvattu pesäkkeitä muodostavien yksiköiden vähimmäispitoisuus on kohonnut ilman, että hyväksymisedellytyksissä määrätyt näiden yksiköiden enimmäis-, vähimmäis- tai suositellut pitoisuudet täysrehussa olisivat muuttuneet. Arviointi osoittaa, että direktiivin 70/524/ETY 3 a artiklassa tällaiselle hyväksymiselle säädetyt edellytykset täyttyvät. Sen vuoksi kyseisen mikro-organismivalmisteen käyttö olisi hyväksyttävä ilman määräaikaa liitteessä II vahvistetuin edellytyksin.
(7)
Entsyymivalmisteen Nro E 1623, joka sisältää endo-1,3(4)-beeta-glukanaasia, jota tuottaa Trichoderma longibrachiatum (ATCC 2106), endo-1,4-beeta-ksylanaasia, jota tuottaa Trichoderma longibrachiatum (ATCC 2105), ja subtilisiinia, jota tuottaa Bacillus subtilis (ATCC 2107), käyttö broilerien ruokinnassa hyväksyttiin ilman määräaikaa komission asetuksella (EY) N:o 521/2005 (5). On toimitettu uusia tietoja, joiden mukaan tämän valmisteen sarakkeessa ”Kemiallinen kaava, kuvaus” kuvattu vähimmäisentsyymiaktiivisuus on muuttunut ilman, että hyväksymisedellytyksissä määrätyt enimmäis-, vähimmäis- tai suositellut pitoisuudet täysrehussa olisivat muuttuneet. Arviointi osoittaa, että direktiivin 70/524/ETY 3 a artiklassa tällaiselle hyväksymiselle säädetyt edellytykset täyttyvät. Sen vuoksi kyseisen entsyymivalmisteen käyttö olisi hyväksyttävä ilman määräaikaa liitteessä III vahvistetuin edellytyksin.
(8)
Entsyymivalmisteen Nro E 1627, joka sisältää endo-1,3(4)-beeta-glukanaasia, jota tuottaa Trichoderma longibrachiatum (ATCC 2106), ja endo-1,4-beeta-ksylanaasia, jota tuottaa Trichoderma longibrachiatum (ATCC 2105), käyttö lihasikojen ruokinnassa hyväksyttiin ilman määräaikaa komission asetuksella (EY) N:o 833/2005 (6). On toimitettu uusia tietoja, joiden mukaan tämän valmisteen sarakkeessa ”Kemiallinen kaava, kuvaus” kuvattu formulointi on muuttunut ilman, että hyväksymisedellytyksissä määrätyt enimmäis-, vähimmäis- tai suositellut pitoisuudet täysrehussa olisivat muuttuneet. Arviointi osoittaa, että direktiivin 70/524/ETY 3 a artiklassa tällaiselle hyväksymiselle säädetyt edellytykset täyttyvät. Sen vuoksi kyseisen entsyymivalmisteen käyttö olisi hyväksyttävä ilman määräaikaa liitteessä IV vahvistetuin edellytyksin.
(9)
Asetukset (EY) N:o 490/2004, (EY) N:o 1288/2004, (EY) N:o 521/2005 ja (EY) N:o 833/2005 olisi tämän vuoksi muutettava vastaavasti,
ON ANTANUT TÄMÄN ASETUKSEN:
1 artikla
Korvataan asetuksen (EY) N:o 490/2004 liite tämän asetuksen liitteellä I.
2 artikla
Muutetaan asetuksen (EY) N:o 1288/2004 liite I tämän asetuksen liitteen II mukaisesti.
3 artikla
Korvataan asetuksen (EY) N:o 521/2005 liite I tämän asetuksen liitteellä III.
4 artikla
Muutetaan asetuksen (EY) N:o 833/2005 liite tämän asetuksen liitteen IV mukaisesti.
5 artikla
Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 4 päivänä marraskuuta 2005.

Labels: 16
17
0
3
6